cyanic-selkie/wikianc huggingface dataset:
Фочански бриони
Одлики
Речниот остров Бриони се наоѓа на реката Ќехотина низводно три километри источно од Фоча. Познат е по богатство на флора и фауна, додека на самиот остров има шест стотини видови растенија. Реката Ќехотина која го опкружува островот, е богата со слатководна риба како пастрмки, липљен и шкобаљ. Фочанските бриони се формирани во шеесеттите години на дваесеттиот век како стопанска единица на Казнено-поправниот завод, со задача работно да се ангажираат осудениците, но набргу станало место за одмор и работни разговори на луѓето од целиот регион.
На островот е изграден истоимен мотел - ресторан „Бриони” кој им пружа на посетителите разновидни содржини. Околу мотелот е изградена пешачка и трим-патека, забавен парк за деца со мала зоолошка градина. Во непосредна близина на мотелот, чие архитектонско решение во потполност е вклопено во природниот амбиент, уредено е капалиште со песочна плажа. Островот го посетуваат сè повеќе туристи од Република Српска, БиХ но и од околните земји. На Бриони се одржува „Гастро фест Фоча”, манифестација каде се претставуваат земјоделски производители, здруженија, пекари, слаткари, риболовци, планинари и пчелари од просторите на Горње Подриње и цела Херцеговина.
Европско првенство во фудбал за играчи под 21 година 2019
Европско првенство во фудбал за играчи под 21 година 2019 — 22. издание на европските првенства во фудбал за играчи под 21 година, фудбалско натпреварување кое се одржува на секои две години за репрезентациите за играчи под 21 година, организирано од страна на УЕФА.
Завршниот турнир ќе биде одржан во Италија и Сан Марино од 16 до 30 јуни 2019 година, откако нивната понуда била избрана од страна на Извршниот комитет на УЕФА на 9 декември 2016 година во Нион, Швајцарија. Играчи родени на или по 1 јануари 1994 година ќе можат да земат учество на турнирот.
Како и на претходното издание ќе учествуваат вкупно 12 репрезентации, а исто така како и на претходните првенства до 21 година кои се одржувале година дена пред Олимпијадата, овој турнир ќе послужи и како европски квалификациски турнир за Олимписките игри 2020. Четирите најдобри екипи, односно полуфиналистите ќе се пласираат на Олимписките игри 2020 во Токио, Јапонија, каде ќе можат да настапат играчи на возраст до 23 години со максимум 3 повозрасни. За првпат на ова првенство бил користен video assistant referee (VAR) системот.
влегла како бранител на титулата од претходното издание во Полска 2017, каде во финалето ја победиле со 1-0.
Европското првенство за играчи под 21 година 2019 било завршено на 30 јуни 2019 со финалето во Удине, кога Шпанија во реприза на финалето од пред две години и се реванширала на Германија победувајќи ја со 2-1 и стигнала до својата петта титула на ова натпреварување.
Избор на домаќин
Фудбалската федерација на Италија потврдила дека Италија ќе биде домаќин на турнирот во 2019 година, кој исто така ја вклучува и Фудбалската федерација на Сан Марино. Италија и Сан Марино официјлно биле назначени како домаќини на турнирот на состанокот на Извршниот комитет на УЕФА во Нион на 9 декември 2016 година.
Квалификации
Сите 55 земји членки на УЕФА земале учество во натпреварувањето, со тоа што домаќинот Италија автоматски се квалификувал (додека вториот ко-домаќин Сан Марино не се квалификувал автоматски и учествувал во квалификациите), додека останатите 54 екипи се натпреварувале во квалификацииите за да ги одредат преостанатите 11 места за завршниот турнир. Квалификациите, се одржале од март 2017 до ноември 2018 година, и се состоеле од два круга:
Квалификувани репрезентации
Следните репрезентации се квалификувале за завршниот турнир.
Инфо: Сите настапи и статистики ја вклучуваат само У-21 ерата на првенството (од 1978).
Завршна ждрепка
Ждрепката за завршниот турнир се одржала на 23 ноември 2018, во 18:00 по средноевропско време, во Сантагата Болоњезе,  и била спроведена од амбасадорот на турнирот Андреја Пирло, кој го освоил ова натпреварување во 2000.
Стадиони
На 9 декември 2016, Фудбалска федерација на Италија ги одбрала местата на кој ќе се одржува турнирот (вклучувајќи и едно на територијата на Сан Марино):
Судии
Главни судии
VAR судии
Фаза по групи
Позициите на табелата се одредуваат на следниов начин:
Нокаут фаза
Во нокаут фазата, ќе се користат продолженија и изведување пенали ако е потребно за да се одреди победникот.
Репрезентации кои се квалификувале на Олимписките игри
Следните четири репрезентации се квалификувале на фудбалскиот турнирот на Олимписките игри 2020.
Тодор Саев
Тодор Саев ( - ) — македонски револуционер, учесник во македонското револуционерно движење, член на Македонскиот комитет и бугарски офицер.
Животопис
Саев е роден на 15/27 декември 1872 година во селото Белица, тогаш во Отоманското Царство. Неговиот брат е Константин Саев, исто така, револуционер. Учи во своето родно село, а потоа во Сер и во бугарскиот главен град Софија. Во 1894 година завршува австроунгарското морско училиште во Трст и служи во бугарската флота. Во 1900 година ја напушта воената служба и влегува во Врховниот македонско-одрински комитет. Во мај 1902 година, Тодор Саев се бори двапати со Христо Чернопеев во село Габрово и кај селото Селиште, а има жртви на двете страни. . Друга борба водат кај Лешко. Почеток на Горноџумајското востание започнува на 23 септември (стар стил) 1902 година од страна на четата на Тодор Саев во селото Железнец ,, тогаш негов четник е и Павле Жељазков. Заедно со четата на Никола Лефтеров се бори кај селата Лешко и Белица.
По востанието за кратко е интернирани заедно со Иван Цончев, Стефан Николов и поручникот Софрониј Стојанов од бугарската влада под притисок од големите сили. На 9 март 1903 година четата на Тодор Саев и Константин Настев налетале во заседа кај месноста Чавката, Пијанечко. 36 души четници се бореле 8 часа со над 1300 души аскер. Загубите од турска страна изнесуваат повеќе од 60 лица убиени и повредени, а од страна на четата 5-на се убиени и 6-на души се повредени.
Во предвечерието на Илинденското востание, Тодор Саев влегува со чета во Горноџумајско. На 9 април (стар стил: 28 март) 1903 година во селото Цапарево,неговата четата била опколена од турска потера. Четата успева да се извлече од опкружувањето, но во борбата војводата Тодор Саев е смртно ранет. Погребан е во месноста Орешец во близина на селото Долене.
246 п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 5262 и 5263 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 4504 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 3514 и 3515 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 507.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 246 година се протега во 2390 и 2391, додека според второто гледиште, годината трае во текот на 2450 и 2451 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 297. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 894 и 893 исламска година пред хиџра.
Врпско
Врпско — раселено село во Општина Прилеп, во областа Мариово, југоисточно од градот Прилеп.
Паралелност
Во геометријата, две (различни) прави се паралелни или напоредни ако лежат во иста рамнина и растојанието помеѓу нив останува исто по целата нивна должина.
Врпско
Географија и местоположба
Врпско — село во југозападниот дел на територијата на Општина Прилеп, во областа Мариово. Се наоѓа југоисточно од Прилеп, лево од патот Ново Лагово-Витолиште-Кавадарци-Росоман-Градско.
Паралелност
Еквивалентно, две прави во рамнина се паралелни ако никогаш не се пресекуваат, т.е. немаат ниту една заедничка точка.
При цртање, за означување на паралелност, односно дека две прави се паралелни, наједноставно е да се црта нормална отсечка меѓу правите и да се означува со два прави агли.
Врпско
Историја
Селото Врпско во османлиските пописни дефтери:
Паралелност
Обопштување: Во тридимензионален простор, права и рамнина или две рамнини се паралелни ако немаат ниту една заедничка точка.
Врпско
Историја
Во век, Врпско било село во Мариовската нахија во Прилепската каза на Отоманското Царство.
Паралелност
Означување
Симбол за паралелност е \parallel. На пример, значи дека правата AB е паралелна со правата CD.
Врпско
Население
Според статистиката на Васил К’нчов („Македонија, Етнографија и статистика“) од 1900 година, во Врпско живееле 230 жители, сите Македонци. Според егзархискиот секретар Димитар Мишев, („La Macédoine et sa Population Chrétienne“) во 1905 година во Врпско имало 224 Македонци, под врховенството на Бугарската егзархија.
Според пописот од 2002 година, селото Врпско било целосно раселено. Истото било потврдено и на пописот во 2021 година.
Паралелност
Означување
Во LaTeX, ознаките се добиваат со командата \parallel \parallel  или \not\parallel    која е дел од пакетот wasysym.
Врпско
Избирачко место
Во селото постои избирачкото место бр. 1527 според Државната изборна комисија, сместени во просториите на месна канцеларија на селото Витолиште. Во избирачкото место се опфатени населените места: Врпско, Витолиште и Живово.
Паралелност
Конструкција со шестар и линијар
Една од основните конструкции со шестар и линијар е конструкција на права паралелна со дадена права m која минува низ дадена точка C која не лежи на m.
Правата CЕ врви низ С и е паралелна на правата АВ.
Врпско
Избирачко место
На претседателските избори во 2019 година, на ова избирачко место биле запишани вкупно 130 гласачи.
Паралелност
Паралелни прави и наклон
Во алгебра, права во рамнина има наклон, односно број кој го опишува правецот и стрмноста на правата. Ако е дадена правата во експлицитен облик како y=ax+b, тогаш коефициентот a на x е наклонот на правата.
247 п.н.е.
247 п.н.е. — година според општоприфатениот календар. Тоа била 247. година пред новата ера, 247. од првиот милениум п.н.е., 47. од 3 век п.н.е. и осма од 240-тите п.н.е.
Паралелност
Паралелни прави и наклон
Основна поставка: Две прави се паралелни ако го имаат истиот наклон и обратно. Види наклон.
247 п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Паралелност
Паралелни прави и наклон
Пример: Правите y=3x+2 и y=3x-3 се паралелни бидејќи наклонот на двете прави е a=3.
247 п.н.е.
Други календари
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 5261 и 5262 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 4503 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 3513 и 3514 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 506.
Паралелност
Паралелни прави и наклон
Пример: Правите y=x+3 и y=-2x+3 не се паралелни, бидејќи наклонот на првата права е a=1, а на втората права е a=-2 (двете прави врват низ точка (0,3), т.е. го имаат истиот пресек со y-оската).
247 п.н.е.
Други календари
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 247 година се протега во 2389 и 2390, додека според второто гледиште, годината трае во текот на 2449 и 2450 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 296. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 895 и 894 исламска година пред хиџра.
Паралелност
Паралелни прави и систем на линеарни равенки
Пример: Системот y=3x+2 и y=3x-3 нема ниту едно решение. Значи правите се паралелни.
Растојание помеѓу две паралелни прави
По дефиниција на паралелни прави, растојанието помеѓу две паралелни прави останува исто по целата нивна должина, така што ова растојание е еднозначно определен број. Од друга страна, две паралелни прави го имаат истиот наклон.
Растојание помеѓу овие две паралелни прави
Доказ: (без тригонометрија) За пресметување на растојание потребни се две точки кои се пресеците на (која било) нормална на двете прави и поединечните прави. За поедноставно, ја земеме нормалата која врви низ пресекот на втората права со у-оската, т.е. точката (0,b2) така што оваа точка е и пресекот на нормалата со втората права. За другата точка C, ни треба пресекот на оваа нормала со првата права. Равенката на нормалата n e: y=(−1/m)x+b2 (види права).
Решението на овој систем е точката
Растојанието помеѓу правите е растојанието помеѓу точките (0,b2) и C e Доказ: (со тригонометрија): Наклонот a=tan(θ), a растојанието помеѓу правите е δ=|b2-b1| · cos(θ). Формулата следува од основниот тригонометриски идентитет: tan2(θ)+1=1/cos2(θ).
Формули со паралелни прави
Нека е дадена точка С со координати С=(p,q) и права во експлицитен облик Равенка на права која е паралелна на дадената права, а минува низ дадената точка С е
Пример: Дадена е правата y=2x-3 и точка С=(-2,-3). Равенката на права која е паралелна со дадената права и минува низ точката С е: y=2x+1
Трансверзала и паралелни прави
Види трансверзала.
Чемпрес
Чемпрес или кипарис —  во то чемпреси (Cupressaceae). Се смета за полифилетска група, а согласно генетските и морфолошките анализи, припаѓа на потсемејството чемпреси (Cupressoideae). Името потекнува од старогрчкиот збор  (кипарисос).
Распространетост
Чемпресите се автохтони растенија ширум умерените подрачја на северната полутопка, во западот на Северна Америка, во Средна Америка, во Северозападна Африка, на Блискиот Исток, на Хималаите, во Јужна Кина и во Јужен Виетнам. Како и кај другите четинари што се одгледуваат веќе подолго време, чемпресите постојат во многу облици, големини и бои, присутни во паркови и градини ширум светот. Во Република Македонија се одгледуваат два вида на чемпрес: обичниот (C. sempervirens) и аризонскиот (C. arizonica). Повардарието е мошне успешно пошумено со овие дрва.
Опис
Чемпресот расте како зимзелено дрво или голема грмушка, со височина од 5 до 40 м. Леторастите се лушпести, долги од 2 до 6 мм и распоредени во спротивни наизменични парови, траејќи три до пет години. Кај помладите растенија до старост од 2 години, листовите се иглести и долги по 5–15 мм. Шишарките се топчести или јајчести, долги по 8–40 мм и имаат 4 до 14 лушпи распоредени во спротивни наизменични парови. Узреваат на 18–24 месеци со опрашување. Семките се мали, (4–7 мм), со по едно тесно крилце од обете страни на семката. Доста видови чемпреси се приспособени на шумски пожари, чувајќи ги семките во шишарките сè додека не изгори дрвото на кое се наоѓаат. Потоа, топлината ги отвора и семињата го населуваат изгорениот простор. Кај другите видови, шишарките се отвораат кога ќе узреат.
Покрај украсната употреба, неколку вида чемпреси се одгледуваат и поради трајното дрво што го даваат.
Видови
Во родот се признаваат од 16 до 25 и повеќе вида, зависно од истражувачот. Овој проблем се јавува бидејќи групите се мали и мошне изолирани, па така не е секогаш јасно дали се работи за видови, подвидови или вариетети. Во поново време се работи на намалување на бројот на видовите.
Старосветски видови
Видовите од Стариот Свет имаат шишарки со повеќе лушпи (8–14, а ретко 6), шри што секоја има краток и широк срт, т.е. не е зашилена. Типски вид на родот е обичниот чемпрес (C. sempervirens).
Новосветски видови
Чемпресите од Новиот Свет имаат шишарки со помалку лушпи (4-8, ретко повеќе), а секоја лушпа има истакнат тенок шилец. Неодамнешните генетски наоди укажуваат на тоа дека тие се поблиско сродство со родовите жолточемпрес (Xanthocyparis) и смрека (Juniperus) отколку со останатите чемпреси. Како такви, од неодамна се префрлени во родот жолточемпрес (Callitropsis, syn. Xanthocyparis). Новосветските видови виреат само во маргинални живеалишта со сушни почви, и затоа покажуваат расцепкана алопатричка шема на застапеност. Ова се случува поради несразмерно месно изобилство, при што највеќето видови се ограничени на мали соседни групи.
Оттука, некои од видовите може да се сметаат и за вариетети. Во загради се дадени прекласификуваните називи.
Кнешпоље
Кнешпоље, или Кнежопоље, претставува територија на просторот Поткозарје и планината Козара, во северозападниот дел на Република Српска, БиХ.
Географија
Границата на Кнешпоље оди по Уна од Козарска Дубица до Српска Костајница, од каде оди со реката Стригова на шумите Пастирево и Каран, па понатаму ги опфаќа селата Горња и Доња Јутрогошта, Црна Долина и Велико и Мало Паланчиште, преоѓа преку Козара и избива на селото Моштаница, а од таму по патот на Моштаница-Дубица се спушта повторно на Уна.
На овој простор сместени се педесетина кнежополски села, од кои поголеми се: Кнежица, Читлук, Стригова, Побрѓани, Велико и Мало Двориште, Горња Јутрогошта, Доњи Јеловац, Паланчиште, Крива Ријека, Градина, Меѓувоѓе, Мљечаница, Слабиња, Шеварлије, Брекиња и други.
Народни обичаи
Кнешпоље е област со посебни народни обичаи. Од народните песни се пеат ојкачи, кои се изведуваат со најмалку три пејачи и без инструментална музика. Од ора се изведува козарачко коло. Традиционален инструмент е тамбурица. Женската кнешполска народна носија се состои од бошќе (марама), кошула и прегача, а мажите носеле шешири.
He Wasn't
"He Wasn't" е четвртиот сингл од вториот студиски албум на Аврил Лавињ, Under My Skin. Песната не е издадена во САД и наместо неа е издадена песната "Fall to Pieces", но само како радио сингл. Песната е издадена во Обединетото Кралство. Пред тоа, издадена е како трет сингл во Јапонија во јуни 2004. Напишана е од Аврил Лавињ и Чантал Кревиазук.
Значење на песната
"He Wasn't" е за неуспешна врска меѓу Лавињ и маж кој се однесувал лошо со неа, така што дури не ѝ ја отворал вратата. Песната е брза и во неа се работи за тоа дека нејзиното момче "не е доволно добро кон неа" за разлика од другите песни на албумот Under My Skin. На документарен филм на правењето на музичкото видео за "My Happy Ending", "He Wasn't" е пуштена во позадина и Лавињ се шегува, "'Тој не беше тоа што јас го сакав'...дали е тоа темата на мојата песна?".
Музичко видео
Видеото ја прикажува Лавињ како пее, а нејзиниот бенд свири на инструменти во позадината. Во видеото исто така има сцени каде таа танцува наоколу носејќи бели ракавици, розово здолниште и држи магично стапче (глуми самовила), а исто така има и други сцени каде таа носи ѓаволски рогови на нејзината глава (глуми ѓавол). Подоцна ќе испадне дека Аврил и нејзиниот бенд снимаат видео и потоа ќе почнат да се тепаат со храната. Аврил потоа ќе ја удри и ќе ја искрши камерата со својата гитара, а потоа ќе удри во ѕидот од хартија кој ќе пукне и во собата ќе тече розова боја. Видеото завршува со Аврил која прави шпага.
Лавињ исто така кажала дека неколку дена по снимањето на видеото кога розовата боја излегувала од ѕидовите, не можела сѐ уште да ја среди својата коса и да ја извади бојата од неа.
Список на песни
Австралија
(82876690742; Издаден 8 април 2005)
Табели
"He Wasn't" не е издадена во САД, но има добиено голем успех во Обединетото Кралство искачувајќи се на #23, #25 во Австралија и #35 во Ирска. Во некои други земји синглот се искачил на многу ниски места, како во Канада каде се искачил на #92."He Wasn't" бил успешен сингл на Лавињ, искачувајќи се во топ 5 Хитови во Белгија, и топ 10 Хитови во Јапонија.
Да се преживее неделата (филм)
„Да се преживее неделата“ (француски: Vivement dimanche!) е француски филм од 1983 година, во режија на Франсоа Трифо (François Truffaut), кој е автор и на сценариото, заедно со Сузан Шифман (Suzanne Schiffman) и Жан Орел (Jean Aurel). Филмот претставува преработка на романот „Долгата саботна ноќ“ (The Long Saturday Night) на Чарлс Вилијамс. Главните улоги ги играат: Фани Ардан (Fanny Ardant), Жан-Луј Трентињан (Jean-Louis Trintignant), Жан-Пјер Калфон (Jean-Pierre Kalfon), Филип Лауденбах (Philippe Laudenbach), Филип Морие-Жену (Philippe Morier-Genoud), Жан-Луј Ришар (Jean-Louis Richard) и Каролин Сиол (Caroline Sihol). Ова е последниот филм на Трифо, кој умрел една година подоцна. Во него, Трифо споил повеќе елементи од неговото творештво: враќање на црно-белата техника, контрапукција на криминалистичкото проседе, употребата на хуморот итн. Заплетот и црно-белата слика потсетуваат на американскиот „филм-ноар“ од 1940-тите и 1950-тите, само во модерна форма, приспособена на естетиката од почетокот на 1980-тите. Филмот бил номиниран за наградата на БАФТА за најдобар филм на странски јазик, како и за наградата „Цезар“ во категориите: најдобра женска улога и најдобра режија.
Синопсис
Клод Масолие е убиен при лов, а главниот осомничен за убиството е Жулијан Версел (го игра Трентињан), агент за недвижнини чии отисоци се пронајдени на Клодовиот автомобил. Во својот дом, Жулијан добива анонимен телефонски повик во кој женски глас му кажува дека неговата сопруга, Мари-Кристин Версел (ја игра Сиол), имала многу љубовници, меѓу кои бил и Клод. Жулијан го приведуваат во полициската станица на испитување, а кога се враќа дома, тој ја наоѓа сопругата мртва. Така, тој е осомничен уште за едно убиство и поради тоа се крие од полицијата. Неговата секретарка, Барбара Бекер (ја игра Ардан), започнува сопствена истрага при што оди во Ница, барајќи информации за минатото на Мари-Кристин. Барбара дознава дека некој маж нарачал од тамошната детективска агенција да ја следи Мари-Кристин, но не познато кој е нарачателот. Постепено, таа го открива идентитетот на жената која анонимно го предупредила Жулијан за неверствата на Мари-Кристин и дознава дека таа е сосопственичка на ноќен клуб што се занимава со проституција. Додека трае истрагата, Барбара и Жулијан се вљубуваат еден во друг. Барбара оди во ноќниот клуб и таму е сведок на убиството на сопственикот на клубот, по што е убиена и жената која анонимно му се јавила на Жулијан. Еднаш, Барбара влегува во канцеларијата на адвокатот на Жулијан и таму ги открива доказите за неговата вина за убиствата. Благодарение на нејзините информации, адвокатот е повикан во полицијата. Вознемирен, тој излегува надвор и се јавува во детективската агенција во Ница, а кога полицијата го опколува, тој извршува самоубиство. Филмот завршува така што Барбара и Жулијан се венчаваат.
Обично гну
Обично гну или сино гну — вид голема антилопа од родот гну (Connochaetes) во семејството на шуплорогите (Bovidae), во блиско сродство со белоопашестото гну (C. gnou). Има пет подвида. Животното има широки рамена, силна мускулатура и крупна муцка, а предницата му е покрупна од задниот дел на телото. Младите се раѓаат кафеави, и почнуваат да ја менуваат бојата веќе од вториот месец. Возрасните единки по боја можат да бидат темносиви, синкаво сиви до светлосиви, па дури и сивкаво кафеави. Двата пола имаат големи криви рогови.
Ова е растителнојадно животно и се храни претежно со ниски треви. Живее во проретчени стада, бидејќи животното е брзо и многу претпазливо. Сезоната за парење почнува на почетокот на влажната сезона, а бременоста трае 8-8,5 месеци. Младото живее со мајката 8 месеци, а потоа оди во младинско стадо. Гнуата живеат на краткотревни рамници и савани со акации и честак во јужна и источна Африка, а особено сакаат подрачја кои не се ни премногу суви, ни премногу влажни. Секоја година, дел од источноафриканските единки одат на далечна преселба, усогласени со дождливите периоди и растот на тревата.
Обичното гну живее во Ангола, Боцвана, Кенија, Мозамбик, ЈАР, Свазиленд, Танзанија, Замбија и Зимбабве. Денес е исзчезнато од Малави, но успешно е повратено во Намибија. Јужната граница на живеалиштето му е реката Орање, додека пак западната е ограничена од езерото Викторија и планината Кенија. Ова е географски мошне застапено животно како во дивината, така и на поединечните фарми, ловишта и заштитени подрачја. Поради ова, Меѓународниот сојуз за заштита на природата (МСЗП/IUCN) му го има доделено статусот „најмала загриженост“ (LC). Неговата вкупна бројност се проценува на 1,5 милиони единки.
Подводиви
Обичното гну има пет подвида:
Изглед
Обичното гну е прилично крупен цицач со силна градба, силни нозе, големи рогови налик на кравјите и и силна муцка. Мажјаците имаат подебели рогови од женките. Животното е високо 115—145 см, со тежина од 168 до 274 кг, а долго е до 2 м. Тежината му е задржана напред, во главата. По боја е сино-сиво, а на боковите има темни пруги. Муцката, гривата и опашката се црникави по боја. Роговите се сиво-црни или црни. Грбот им е прав, или навален наназад. Женките имаат по еден пар дојки.
Черепот на животното е издолжен. Мозочниот дел е помал од лицевиот, и сочинува околу —  од должината на лицевиот.
Се огласува со кротко, гласно или носно гровтање.
Образ жизни
Обичното гну е територијално друштвено животно. Малите стада се сочинети само од женки и нивните млади. По правило, тие заземаат мала територија и можат да се спојат со друго стадо. Во текот на годината, мажјаците го напуштаат стадото и се придружуваат кон „ергенски“ стада. Во состав на стадото има само една женка, и кога некоја нова ќе се обиде да влезе во туѓо стадо, таа се изложува на прогон. Од друга страна, кога многу стада ќе се групираат заедно, женките неретко преоѓаат од едно во друго стадо. На крајот на влажната сезона, женките образуваат свои сопствени групи, но кога ќе настапи сушниот период, тие му се враќаат на стадото. Бројот на единки во стадо е условен од количеството на врнежи, големината на расположливи пасишта во сушниот период и други околински чинители. За разлика од лиророгата антилопа (Damaliscus lunatus), мажјаците на обичното гну не ја обележуваат сета граница на територијата, туку само понекаде на тревата оставаат лачевини од предочните жлезди. Ова подрачје ретко преминува 100—120 м во пречник. Кога ќе настанат борби на границата на територијалните граници, мажјаците заземаат став „на колена“.
Црква „Успение на Пресвета Богородица“ - Каваклија (Серско)
Успение на Пресвета Богородица (Ιερός Ναός Κοιμήσεως της Θεοτόκου) — црква во селото Каваклија, Серско, Егејска Македонија. Влегува во состав на Серско-нигритската епархија на Цариградската патријаршија. Претставува парохиски храм на селото.
Историја
Црквата е гробишен храм сместен во маалото Долна Каваклија. Изградена е од 1908 до 1912 г. На почетокот на XXI век до неа е подигната новата голема црква „Св. Василиј“. Во парохијата влегува и храмот „Св. Петка“.
Благородништво
Историјат
Аристотел ја дал следнава дефиниција за благородништвото: „Благородништвото значи наследство на богатство и на чест“.
Во феудалното општество, благородништвото било доминантен општествен слој, со статус кој бил заснован на семејното потекло по раѓање или по служба. Благородништвото главно се стекнувало заради:
Благородништвото во Европа својот врв го доживеало во периодот од средниот век до крајот на XVIII век. Своите привилегии благородништвото постепено ги изгубило по Француската револуција. Во технолошки развиениот свет се покажало дека системот на граѓанско образование во индустријата, науката и власта, е поконкурентно.Оттогаш, со текот на времето, во речиси сите европски земји, благородништвото го изгубило статусот на повластен општествен слој.
Свободња
Свободња (Swobodnia) — село во општината Закрочим во Новодвурскиот Округ на Мазовското Војводство, средна Полска.
NGC 6070
NGC 6070 — спирална галаксија во соѕвездието Змија, заведена во Новиот општ каталог на длабоконебесни тела.
Податоци од набљудување
Според морфолошката класификација на галаксиите, NGC 6070 е од видот Sc. Видливиот сјај со голо око изнесува 11,8 m, а оној во рамките на интервалот од минималната до максималната честота 12,5 m, додека површинскиот сјај изнесува 13,7 m/лм2. NGC 6070 има привидни димензии од 3,6' х 1,8'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 16 ч 9 м 58,6 с, а неговата деклинација, односно висината на лакот на тој агол, +0° 42' 36". Положбениот агол на објектот е во износ од 62°.
Џерах Мехмед-паша
Џерах Мехмед-паша (Cerrah Mehmed Paşa; п јануари 1604 г. во ) — отомански државник и Голем везир на Отоманското Царство од 1598 до 1599 година.
Мехмед-паша бил хирург во палатата пред да стане голем везир, оттука неговиот епитет церах („хирург“). Соседството Церахпаша во Истанбул и еден од двата медицински факултети на Истанбулскиот универзитет се именувани по него.
Виничка Област
Виничката Област (украински: Вінницька область; се нарекува и Виничина - украински: Вінниччина) е област во југозападниот дел на Украина. Административен центар на областа е градот Виница.
Демографија
Според пописот на населението во 2001 година, во Виничката Област живеат најмногу Украинци (91,5%), а останатите се Руси (5,9%), Евреи (1,4%), Полјаци (0,4%), Белоруси (0,26%), Молдавци (0,2%).
Марица
Марица (Марица; Έβρος, Еврос; Meriç, Мерич) — најдолга река во Тракија. Извира од Маричините Езера во Рила, тече на југоисток во Горнотракиската низина и се влева во Егејското Море недалеку од градот Дедеагач. Долга е 515 км и покрива површина од приближно 53.000 км2.
По реката е наречен и округот Марица (Еврос) во областа Источна Македонија и Тракија, денес во Грција.
Во минатото Марица била пловна река од Белово надолу по течението, но во денешно време не е толку длабока, бидејќи доста брани ги задржаат водите на важните и притоки. На нејзините брегови се засноваат многу населби - сегашните градови Долна Бања, Костенец, Белово, Пазарџик, Пловдив, Димитровград, Симеоновград, Харманли, Љубимец, Свиленград, Одрин и др.
Марица е најмноговодната река во Бугарија и е со релативно константен проток. Нејзиниот водосборен базен опфаќа голем дел од јужна Бугарија, од Стара Планина до Родопите и од Рила до Сакар. Реката има околу 100 притоки. Водите и главно се користат за наводнување, а во долна и текот е изграден речен канал. При граничниот премин Капитан Андреевo реката Марица напушта територијата на Бугарија и поголемиот дел на долниот и тек ја дефинира границата меѓу Грција и Турција. Реката е пловнa за мали бродови од Едрене до устието и во Егејското Море.
Лисина (планина)
Лисина е планина од вулканско потекло, која се наоѓа на подрачјето на општината Мркоњиќ Град и Општината Шипово. Нејзин највисок врв, Бандира, се наоѓа на височина од 1.467 метри.
Благодарејќи на геолошката градба, се одликува со голема биоразновидност на растителни и животински видови. Во досегашните истражувања откриени се и опишани преку 1.000 растителни видови, околу 1.500 видови на печурки, пет вида на риби, по десетина вида на водоземци и влекачи, 29 вида на цицачи и 107 птичји видови. Пронајдени се и околу 360 извори на питка вода кои претставуваат значајни водени ресурси во локални рамки.
На нејзиниот врв се наоѓа планинарскиот дом, а на падините на планината неколку села од мркоњиќката општина. Во подножјето на Лисина, во близина на селото Подрашница, се наоѓа излетиштето Зеленковац.
Хемиска индустрија
Хемиската индустрија се состои од компаниите кои произведуваат индустриски хемикалии. Централна кон модерната светска економија, таа ги претвора суровините (нафта, природен гас, воздух, вода, метали и минерали) во повеќе од 70.000 различни производи. Индустријата за пластика содржи некои преклопувања, бидејќи повеќето хемиски компании произведуваат пластика, како и други хемикалии.Хемиската индустрија, посебно тешката, претставува голем загадувач на животната средина. Таа ги опфаќа емисиите на најголемите токсични материи, првенствено амонијак, хлороводоник, фосфорна киселина, метанол, толуен, сулфурна киселина, сумпор-монооксид, метилетил-кетон, хлор, метилен-хлорида и трихлор-етан. Произведувачите се должни да ги следат и контролираат токсичните емисиии во склад со законските прописи и стандарди. Меѓународна организација за стандардизација (ISO) ја објавила серијата на стандарди за работа и управување со производството, како и заштита на животната средина воопшто.
Свјатослав Рихтер
Свјатослав Теофилович Рихтер (Святослав Теофилович Рихтер, Святослав Теофілович Ріхтер; 20 март 1915 – 1 август 1997) — руски класичен музичар и еден од најголемите пијанисти на XX век, можеби и на сите времиња, титула којашто ја добива заради длабочината на своите интерпретации, виртуозната техника и обемноста на репертоарот.
Животопис
Роден е 1915 година во Житомир, Украина, во семејство со германско потекло. Неговиот татко бил почитуван пијанист и учител. Од него ги добива првите музички часови, но во голема мера тој е самоук. Свири пијано со зачудувачка техника веќе на 8 години. Малку подоцна, семејството се преселува во Одеса, каде што тој се запишува на тамошниот конзерваториум. Во своите младешки години, се приврзува кон диригирањето и на неверојатни 15 години тој е примен како диригент во Операта и Балетот на Одеса, место коешто го држи 4 години. Првиот рецитал на пијано го дава на 19 години исто така во Одеса, во салата на инженерскиот дом. Препознавајќи извонреден талент, неговите претпоставени го убедуваат да појде во Москва и да учи пијано кај тогашниот најдобар професор во Русија, Хајнрих Нојхаус. Послушувајќи ги советите, на 22 години се запишува на Московскиот конзерваториум, каде што работи и ги завршува студиите кај големиот Нојхаус, кој подоцна, за својот ученик, ќе напише: „Морам да признаам дека немав повеќе што да го научам!“.
Времето поминато во Москва е исполнето со познанства со колеги – музичари, за кои денеска велиме дека се џиновите на светската музика. Се запознава со својот колега од класата кај Нојхаус - Емил Гилељс, исто така еден од најдобрите пијанисти, со кого развиваат искрено почитување за своите уметности (Низ САД веќе од порано настапувал Емил Гилељс, зачудувакќи ја американската публика со своето свирење, и при еден пофален комплимент упатен до него по настап, тој само скромно одговорил: „Почекајте да го слушнете Рихтер!“). Познанството со Сергеј Прокофјев донесува обострано воодушевување. Композиторот е трогнат од Рихтеровата изведба на неговата Соната No.6, па му ги посветува No.7 и No.9, чии премиерни изведби овој ги свири. Се вели за седмата соната дека Прокофјев ја пишувал скоро четири месеци, а Рихтер ја научил за 4 дена. Сепак, Рихтер во една прилика запишува: „Никогаш не бев особено близок со Прокофјев – човекот, иако на музички план соработувавме многу. Од него чувствував некаков страв; тој за мене целосно е содржан во неговата музика, и тогаш, и сега.“ Соработуваат заедно со виолончелистот, легендарниот Мстислав Ростропович и виолинистот Давид Ојстрах, изведувајќи дела од светската литература, чии снимки денес се осамени на врвот по својот квалитет и исклучителност. Во 1945 се запознава со сопранистката Нина Дорилак, која многу кратко потоа ја корепетира на концерт изведувајќи соло песни од руските автори Глинка и Римски-Корсаков. Нивната врска, освен на професионално ниво, ќе премине и на приватно ниво. Тие никогаш не стапуваат во официјален брак, но постојано живеат заедно и Дорилак редовно го следи на неговите турнеи и му помага околу настапите.
Иако настапувајќи редовно на над 120 концерти годишно, Рихтеровиот неверојатен пијанизам речиси никогаш не ги преминува границите на Западот (освен неколку снимки со лош квалитет) сè до 1960 кога тој најпрво свири во Финска, а потоа и низ САД, каде што електризирачкото свирење ја обзема целата земја како низ некое невреме. Њујорк Тајмс го прогласува за „пијанист со стил, поетичност и имагинација: комплетен уметник!“.
Починува на 1 август 1997, на 82 години, од срцев удар во Москва. Погребан е на Московските гробишта Новодевичи, почивалиште на најголемите луѓе на Русија. Со неговото заминување, светот го загуби најголемиот „лиричар на пијаното“ и зад себе остави празнина што долго време ќе остане непополнета.
Интерпретација
Редовно во салонот каде што настапувал барал светлата да бидат изгаснати, со само една мала светилка кај клавијатурата, за да може тој да гледа во неа, сметајќи дека така атмосферата е поинтимна и емоциите полесно допираат до слушателот, а неговата диспонираност и внимание е поголема. Секогаш свирел напамет, сѐ до еден концерт во почетокот на осумдесеттите, кога сосема неочекувано, добива мемориска блокада, и иако до крајот поминува сè како што треба, тој оттогаш на сите концерти до крајот на животот одбива да настапува без нотната партитура.
Неговата брилијантна техника и изразита моќ прави неговите слушатели да го следат со подотворена уста, речиси не дишејќи на одредени фрази, доживувајќи ги неговите изведби како еден вид музичка магија. Голем човек, со градба на атлет, со големи, но гипки раце; можел да опфати и свири цела октава само со палецот и показалецот. Сепак, најголемата одлика на Рихтер како изведувач, она по што се разликуваат големите изведувачи од просечните, е моќта на трансформацијата, зачудувачката прилагодливост кон различните стилови и епохи што ги изведувал во една иста вечер, комбинирана со харизмата составена од суптилни и нежни емоции со кои ги оживува композициите до најситните и мисли и расположенија наметнати од композиторот; од Скарлати до Дебиси, од Шопен до Рахманинов, од Бах до Прокофјев, од Бетовен до Шостакович, големи временски и стилски паралели, во коишто тој е ненадминат – убедливо, верно, точно, прецизно го доловува и презентира времето на кое изведуваното дело припаѓа. Вистински прикажувач и волшебник.
Kриси Тиген
Кристин Дајан Tиген (/tiɡən/ ; родена 30 ноември 1985) е американски модел и автор. Таа порано била дел од панел-шоуто за животен стил FABLife, а моментално е домаќин на Lip Sync Battle со LL Cool J на Paramount Network.
Ран живот
Tиген е родена во Делта, Јута. Нејзината мајка е со тајландско, а нејзиниот татко со норвешкио потекло. Таткото на Tиген работел како електричар, па семејството често се преселувало. Живееле на Хаваи, Ајдахо, Вашингтон, а на крај семејството се преселило во Хантингтон Бич, Калифорнија, кога Тиген била тинејџерка. Таа била "откриена" од фотограф додека работела во продавница за сурфање.
Кариера
Таа е застапувана од IMG Models Њујорк. Таа стана IGN Babe во 2004 година и заменски модел во <a href="https://en.wikipedia.org/wiki/Deal_or_No_Deal_(US)" rel="mw:WikiLink" data-linkid="null">Deal or No Deal</a>  за 2006-2007 година. Во јули 2007 година, таа се појави на насловната страна на календарот на Максим. Кампањи на кои работела ги вклучуваат следниве брендови:  Gillette Венера, Olay, Најк, Skullcandy слушалки, ХОХО, UGG Австралија, Billabong, Beach Bunny, а за  Nine West беше амбасадор во кампањата за борба против  рак на дојка. Таа исто така е постојан гостин и соработник на Е! , TMZ, MTV , FUSE / MSG и Extra со Марио Лопез, и се појавува на America's Next Top Model.
На 11 октомври 2017 година, Tиген објави линија за облека, во соработка со Revolve.
Во 2018 година, освен што ја објавуви нејзината втора книга за готвачи, Tиген објави и линија на садови за готвење, Cravings by Chrissy Teigen, достапни преку Target.
Како автор
На 23 февруари 2016 година, Tиген ја објави книгата "Cravings: Recipes for All of the Food You Want to Eat", која беше бестселер од <i id="mwfA">Њујорк тајмс</i> а втората најдобро продавана книга на годината, во категоријата готвење, според Publishers Weekly. На 18 септември 2018 година, Tиген ја објави својата втора книга под наслов "Cravings: Hungry For More".
Личен живот
Тиген се омажи со пејачот Џон Леџенд на 14 септември 2013 година, во Комо, Италија. Леџенд ја запросил Тиген во декември 2011 година, по четири години забавување; првпат се сретнале на сет, за неговиот музички спот за песната "Стерео " од 2007 година. Песната "All of Me" е посветена на неа. Тие имаат две деца, ќерката Луна Симон Стефенс (родена на 14 април 2016)  и синот Мајлс Теодор Стефенс (роден на 16 мај 2018 година). Двете деца биле зачнати преку ин витро оплодување.
Групни индекси
Во статистиката, групните индекси, уште се нарекуваат агрегатни,множествени или синтетички.Тие ја изразуваат динамиката, односно релативните промени на повеќе сродни појави.Имено се работи за заеднички временски индекс, како синтетички показател на варијациите на различни, но релативно сродни појави.
Дефиниција, поделба и методи на групниот индекс
Групните индекси ни овозможуваат следење на движењето на комплексни целини, како што се на пример: производството на индустријата, производство на земјоделството, вредноста на вкупниот промет, вредноста на увозот и извозот, цените на производите за исхрана, облека и обувки и сл., продуктивноста на трудот на индустријата во целина, како и на гранките пооделно итн.
Сите индекси, се класифицираат во три основни групи :
(од овие индекси се изведени: индексите на продуктивноста на трудот, индексите на трошоците на живот,индексите на номиналните и реалните примања итн.)
Изнаоѓањето на групниот индекс може да се врши според различни методи, а тоа зависи од соодветните податоци со кои располагаме.Во практиката се применуваат:
Индекси на физичкиот обем
Индексот на физичкиот обем (индексот на квантум) е еднаков на количникот помеѓу производството остварено во тековниот период(q1) и производството во базичниот период(q0 )помножено со 100.
q1-Производство во тековниот период
q0-Производство во базичниот период
Метод на агрегати
1.  Ласперов (Laspeyres) групен индекс на квантум-според овој метод агрегатниот индекс на физичкиот обем ќе се добие кога количеството во тековниот период (q1)  и базичниот период  (q0)  ќе се помножат со цените од базичниот период  (p0) 2.  Пашеов (Paasche) групен индекс на квантум-според овој метод агрегатниот индекс на физичкиот обем ќе се добие кога количеството во тековниот период  (q1)   и базичниот период (q0)  ќе се помножат со цените од тековниот период.(p1)
Метод на просечни односи
2.  Пашеов (Paasche) групен индекс на квантум-ако како пондер на поединечните индекси се земе вредност од тековниот период ,тогаш групниот индекс се добива како хармониска средина на поединечните индекси.
Marschal-Edgvorth-овиот и Фишеровиот индекс на квантум
За да се избегнат разликите во вредноста на индексите при употреба на пондерот од базичниот период и тековниот период можат да се конструираат уште 2 форми на индексите кои всушност претставуваат трагање кон еден т.е. идеален индекс на физичкиот обем.Тие се:
1.  Marschal-Edgvorth-овиот индекс на физичкиот обем - за пондер се земаат збировите на цените од базичниот  и тековниот период.
2.  Фишеров индекс на физичкиот обем –индексот на физичкиот обем се добива како геометриска средина на групните индекси на физичкиот обем со пондери од базичниот и тековниот период.
Индекси на цени
За следење на динамиката на цените се користат поединечните и групните индекси на цени. Поединечниот индекс на цени ги изразува релативните промени на цените на еден вид производи.
p1-цени од тековен период
Метод на агрегати
1.  Ласперов (Laspeyres) групен индекс на цени- цените од тековниот период  (p1) и базичниот период (p0) се множат со количествата од базичниот период.(q0)
2.  Пашеов (Paasche) групен индекс на цени-  цените од тековниот период(p1) и базичниот период(p0) се множат со количествата од тековниот период.(q1
Метод на просечни односи
1.  Ласперов (Laspeyres)групен индекс на цени-(пондери од базичниот период)
2.  Пашеов (Paasche) групен индекс на цени-(пондери од тековниот период)
Marschal-Edgvorth-овиот и Фишеровиот индекс на цени
Во статистичката практика е можна комбинација на пондерите од базичниот и тековниот период. Така:
1.  Фишеровиот индекс на цени-претставува геометриска средина на два групни индекса, едниот со пондерирани фактори од базичниот и другиот со пондерациони фактори од тековниот период.
2.	Marschal-Edgvorth-овиот индекс на цени-индекс којшто е пондериран со збирот на пондерационите фактори од базичниот и тековниот период.
Индекс на вредноста
Освен групниот индекс на квантум, во практиката се употребува и групниот индекс на вредност.Овој индекс ги изразува релативните промени на вредносниот израз на појавата во текот на времето (производството, прометот, извозот, увозот и сл.)
NGC 3708
NGC 3708 — засега неутврден објект во соѕвездието Лав, заведен во Новиот општ каталог на длабоконебесни тела.
Откривање
Објектот е откриен на 1886 година од страна на Ормонд Стоун, со помош на рефрактор, чијашто леќа имала пречник од 26 см.